Voi vorbi despre adevărul simplu al leadershipului în secolul XXI.
În secolul XXI trebuie să ne uităm de fapt,
ce am să vă încurajez azi să luaţi în considerare,
la perioada în care eram şcolari şi am învăţat să numărăm.
Dar cred de fapt că e timpul să ne gândim la ceea ce numărăm.
Pentru că ceea ce numărăm
contează cu adevărat.
Daţi-mi voie să încep cu o scurtă poveste.
Aceasta este Van Quach.
A venit în această ţară în 1986 din Vietnam.
Şi-a schimbat numele în Vivian
pentru că dorea să se integreze aici în America.
Prima ei slujbă a fost într-un motel din centrul oraşului
San Francisco, pe post de cameristă.
Eu am cumpărat acel motel
cam trei luni după ce Vivian a început să lucreze acolo.
Aşa că lucrez împreună cu Vivian de 23 de ani.
Cu idealismul tineresc al unui om de 26 de ani
în 1987,
am înfiinţat propria mea companie şi am numit-o Joie de Vivre,
un nume foarte impractic,
deoarece căutam de fapt să creez bucuria de a trăi.
Şi primul lucru pe care l-am cumpărat, motelul,
era un motel discret cu plata orară
în centrul oraşului San Francisco.
Petrecând timp cu Vivian
am văzut că ea are un fel de joie de vivre
în felul în care muncea.
M-a făcut să mă întreb şi să fiu curios:
cum poate cineva să găsească vreo bucurie
în a curăţa toalete pentru bani?
Aşa că am petrecut ceva timp cu Vivian şi am văzut
că ea nu găsea bucuria în curăţarea toaletelor.
Slujba ei, ţelul şi chemarea ei
nu erau să devină cel mai bun curăţător de toalete din lume.
Ceea ce contează pentru Vivian e legătura emoţională
pe care o crea cu colegii săi şi cu oaspeţii noştri.
Şi ceea ce o inspira şi îi oferea semnificaţie
era faptul că, de fapt, ea avea grijă de oameni
care erau departe de casă.
Deoarece Vivian ştia cum e să fii departe de casă.
Acea lecţie foarte umană,
cu mai mult de 20 de ani în urmă,
mi-a folosit în timpul ultimei
scăderi economice în care ne-am aflat.
Imediat după prăbuşirea dotcom-urilor şi după 11 septembrie,
hotelurile din San Fransisco Bay Area
au trecut prin cea mai mare cădere de venituri
din istoria hotelurilor americane.
Eram cel mai mare operator de hoteluri din Bay Area,
aşa că eram în mod special vulnerabili.
Dar tot atunci
vă amintiţi că nu am mai mâncat cartofi prăjiţi în această ţară.
Ei bine, nu chiar. Bineînţeles că nu.
De fapt am început să mâncăm „cartofii libertăţii”.
Şi am început să boicotăm tot ceea ce era franţuzesc.
Ei bine, numele companiei mele era Joie de Vivre.
Aşa că am început să primesc scrisori
din locuri ca Alabama şi Orange County
spunându-mi că îmi vor boicota compania
pentru că au crezut că suntem francezi.
Şi eu le-am răspuns, spunând: „Staţi un pic. Nu suntem francezi.
Suntem americani. Avem sediul în San Francisco.”
Şi am primit un răspuns succint: „O, asta e mai rău.”
(Râsete)
Aşa că într-o zi
în care mă simţeam puţin deprimat şi nu prea multă joie de vivre,
m-am oprit în librăria din apropierea birourilor noastre.
Şi iniţial m-am dus în secţiunea de afaceri a librăriei
căutând o soluţie pentru afacere.
Dar din cauza confuziei în care mă aflam, am ajuns
la secţiunea dedicată auto-ajutorării.
Şi aşa am făcut din nou cunoştinţă
piramida nevoilor a lui Abraham Maslow.
Am fost la un curs de psihologie în liceu,
şi am învăţat despre tipul ăsta, Abraham Maslow,
şi mulţi dintre noi cunosc piramida nevoilor.
Dar stând acolo vreme de patru ore,
toată dupa-amiaza, citindu-l pe Maslow,
mi-am dat seama de ceva
care e valabil pentru majorităţii liderilor.
Și unul dintre cele mai simple lucruri în afaceri
e ceva ce deseori neglijăm.
Că suntem toţi oameni.
Și fiecare dintre noi, indiferent care e rolul nostru în afaceri,
are o piramidă a nevoilor
la locul de muncă.
Și am început să citesc şi mai mult Maslow.
şi am început să-mi dau seama
că de fapt Maslow, mai târziu în vița sa
a vrut să ia această piramidă destinată individului
şi să o aplice mulțimilor,
organizaţiilor, mai ales din zona afacerilor.
Dar din păcate a murit prematur în 1970.
Aşa că nu a fost capabil să-şi realizeze complet visul.
Astfel mi-am dat seama în contextul prăbuşirii dotcom-urilor
că rolul meu în viaţă era să transmit mesajul lui Abe Maslow.
Şi asta am făcut acum câţiva ani
când am luat acea piramidă cu cinci trepte ale nevoilor
şi am transformat-o în ceea ce numesc piramida transformării,
ce cuprinde supravieţuirea, succesul şi transformarea.
Nu e importantă doar în afaceri, ci și în viaţă.
Şi am început să ne punem întrebări
despre cum tratăm de fapt
nevoile mai înalte, aceste nevoi transformaţionale
pentru angajaţii cheie din companie.
Aceste trei niveluri ale piramidei nevoilor
se leagă de fapt de cele cinci niveluri
ale piramidei nevoilor a lui Maslow.
Dar pe măsură ce ne întrebăm cum abordăm
nevoile mai înalte ale angajaţilor şi clienţilor noştri,
mi-am dat seama că nu avem unităţi de măsură.
Nu aveam nimic care să ne spună dacă făceam ce trebuie.
Aşa că am început să ne întrebăm:
Ce fel de măsurători care nu sunt evidente
putem folosi pentru a evalua
semnificaţia pe care o dau muncii lor angajaţii noştri,
sau legătura emoţională pe care o resimt?
De exemplu, am început să ne întrebăm angajaţii
dacă înţeleg misiunea companiei noastre
şi dacă simt că cred în ea,
dacă o pot influenţa,
şi dacă simt că munca lor are un impact asupra ei.
Şi am început să ne întrebăm clienţii
dacă se simt legaţi emoţional de noi,
într-unul din șapte moduri posibile.
În mod miraculos, pe măsură ce puneam aceste întrebări
şi acordam mai multă atenţie părţii superioare a piramidei,
am descoperit că cream mai multă loialitate.
Loialitatea clienţilor noştri a crescut imens.
Rata de înlocuire a angajaţilor a scăzut la o treime din media industriei.
Iar pe parcursul celor cinci ani ai căderii dotcom-ului
am devenit de trei ori mai mari.
Pe măsură ce am început să petrec timp cu alţi lideri
şi să-i întreb cum s-au descurcat în acea perioadă,
ceea ce mi-au repetat de nenumărate ori
a fost că gestionează ce pot măsura.
Iar ce putem măsura, sunt lucrurile tangibile
de la baza piramidei.
Nici măcar nu au văzut lucrurile intangibile
aflate mai sus în piramidă.
Aşa că mi-am pus următoarea întrebare:
Ce face ca liderii să ia în calcul intangibilul?
Dacă suntem învăţaţi să acordăm atenţie doar lucrurilor măsurabil,
iar tot ceea putem măsura e tangibil,
pierdem o mulţime de lucruri de la vârful piramidei.
Aşa că am început să studiez mai multe lucruri.
Şi am găsit o anchetă care arăta
că 94 la sută
dintre liderii din domeniul afacerilor din toată lumea
cred că lucrurile intangibile sunt importante pentru afacerea lor,
lucruri precum proprietatea intelectuală,
cultura corporatistă, loialitate faţă de marcă,
Şi cu toate acestea, numai cinci la sută dintre aceiaşi lideri
aveau mijloacele de a măsura aspectele intangibile ale afacerii lor.
Aşa că noi ca lideri înţelegem
că aspectele intangibile sunt importante,
dar nu avem idee cum să le măsurăm.
Iată un alt citat din Einstein:
"Nu tot ce poate fi numărat contează,
şi nu tot ce contează poate fi calculat."
Nu-mi place să-l contrazic pe Einstein,
dar dacă lucrurile cele mai valoroase
din viaţa şi din afacerile noastre
nu pot fi numărate şi nu li se pot atribui o valoare,
nu ne vom petrece vieţile
prinşi în capcana măsurării lucrurilor comune?
Acest fel de întrebare înţeleaptă despre ce contează
m-a făcut să renunţ pentru o săptămână la rolul meu de CEO (director)
şi să zbor în munţii Himalaia.
Am zburat într-un loc care a fost înconjurat de mister vreme de secole,
un loc numit de unii Shangri la.
Acest loc s-a desprins de baza de supravieţuire a piramidei
şi a devenit un model
transformaţional pentru întreaga lume.
Am mers în Bhutan.
Regele adolescent al Bhutan-ului era şi el o persoana curioasă,
dar asta se întâmpla în 1972,
când a ajuns pe tron
la două zile după ce tatăl său a murit.
La 17 ani el a început să pună tipul de întrebări
pe care le-ai aştepta de la cineva cu o minte necoaptă.
Într-o călătorie prin India,
devreme în domnia sa,
el a fost întrebat de un jurnalist indian
despre PIB-ul Bhutan-ului,
dimensiunea PIB-ului în Bhutan.
Iar regele a răspuns într-un mod
care ne-a transformat decenii mai târziu.
El a spus următoarele: "De ce suntem atât de obsedaţi
şi concentraţi asupra produsului intern brut?
De ce nu ne pasă mai mut
de fericirea internă brută?"
Aşadar, în esenţă, regele ne cerea să luăm în considerare
o definiţie alternativă a succesului,
ceea ce a ajuns să fie cunoscut drept
FIB - fericire internă brută (GNH gross national happiness)
Majoritatea liderilor la nivel mondial nu au băgat de seamă,
iar aceea care au fost atenţi au crezut că e vorba doar de "economie budistă".
Dar regele vorbea serios.
Şi acesta a fost un moment remarcabil,
deoarece a fost prima dată când un lider la nivel mondial
în aproape 200 de ani
a sugerat
că intangibilitatea fericirii -
din nou, acel lider de acum 200 de ani,
Thomas Jefferson cu Declaraţia de Independenţă -
200 de ani mai târziu,
acest rege a sugerat că intangibilitatea fericirii
e ceva ce ar trebui să măsurăm,
şi e ceva căruia ar trebui să-i acordăm o valoare
ca oficiali ai guvernului.
În următorii 36 de ani ca rege,
acest rege a şi început să măsoare
şi să gestioneze aspecte legate de fericire în Bhutan.
Inclusiv, recent, transformarea ţării sale
dintr-o monarhie absolută într-o monarhie constituţională
fără vărsare de sânge, fără o lovitură de stat.
Iar Bhutan-ul, pentru cei care nu ştiu,
este cea mai nouă democraţie din lume, începând cu doi ani în urmă.
Aşa că pe măsură ce petreceam mai mult timp cu liderii din mişcarea FIB,
am început să înţeleg cu adevărat ceea ce făceau.
Şi am avut ocazia să petrec ceva timp cu primul ministru.
La cină, i-am adresat o întrebare impertinentă.
L-am întrebat
"Cum puteţi crea şi măsura
ceva ce se evaporă,
cu alte cuvinte, fericirea?"
Şi el este un om foarte înţelept, care a spus
"Ei bine, ţelul Bhutan-ului nu e acela de a crea fericirea.
Noi creăm condiţiile pentru apariţia fericirii.
Cu alte cuvinte, noi creăm un habitat al fericirii."
Wow. Interesant.
Şi a spus că ei au o ştiinţă în spatele acestei arte.
Şi au creat patru piloni esenţiali,
nouă indicatori cheie
şi 72 de măsurători diferite
care îi ajută să măsoare FIB - fericirea internă brută.
De fapt, unul dintre aceşti indicatori cheie este:
Cum se simt bhutanezii în raport cu
felul în care îşi petrec timpul în fiecare zi?
E o întrebare foarte bună. Cum vă simţiţi în raport cu
felul în care vă petreceţi timpul în fiecare zi?
Timpul este una dintre resursele cele mai rare
în lumea modernă.
Şi totuşi, bineînţeles,
acea mică informaţie intangibilă
nu intră în calcul pe care îl facem noi pentru PIB.
Aşa că în timpul săptămânii petrecute în munţii Himalaia
am început să îmi imaginez
ceea ce numesc o ecuaţie emoţională.
Iar ea se concentrează pe ceva ce am citit demult
scris de cineva numit rabinul Hyman Schachtel.
Câţi dintre dumneavoastră îl cunosc? E cineva?
În 1954 a scris o carte numită "Adevărata plăcere a vieţii".
Iar el sugerează că fericirea
nu înseamnă să ai ce îţi doreşti.
În schimb, înseamnă să vrei ceea ce ai.
Cu alte cuvinte, cred că bhutanezii cred
că fericirea este egală cu a dori ceea ce ai -
imaginaţi-vă recompensa -
împărţit la a avea ceea ce îşi doreşti -
recompensa.
Bhutanezii nu se află pe vreo bandă de alergare aspiraţională,
constant concentrată pe ceea ce nu au.
Religia lor, izolarea lor,
respectul lor adânc pentru propria cultură
şi acum principiile mişcării lor pentru FIB
au hrănit un simţ al mulţumirii
faţă de ceea ce au.
Câţi dintre noi cei de aici, din spectatorii TED,
ne petrecem majoritatea timpului nostru
în jumătatea de jos a acestei ecuaţii, la numitor?
Suntem o cultură grea în partea de jos
în mai multe sensuri.
(Râsete)
Realitatea este că, în ţările vestice,
deseori ne concentrăm pe urmărirea fericirii,
ca şi cum fericirea ar fi ceva pe care trebuie să-l obţinem -
un obiect pe care trebuie să-l avem, sau poate mai multe obiecte.
Şi de fapt, dacă ne uităm în dicţionar,
multe dicţionare definesc termenul englezesc "pursuit" (urmărire)
ca "a urmări cu ostilitate".
Urmărim noi fericirea cu ostilitate?
Bună întrebare. Dar să ne întoarcem în Bhutan.
Bhutan se învecinează la nord şi la sud
cu 38% din populaţia lumii.
Ar putea această ţară mică,
ca o firmă începătoare într-o industrie matură,
să fie scânteia care să influenţeze
pentru secolul XXI
clasa mijlocie din China şi India?
Bhutan a creat de fapt cea mai avansată formă de export,
noua monedă globală a bunăstării.
Şi există 40 de ţări în lume astăzi
care studiază proprii indici FIB.
Poate că aţi auzit, toamna trecută,
Nicolas Sarkozy în Franţa,
anunţa rezulatele unui studiu ce a durat 18 luni
făcut de doi economişti premiaţi cu premiul Nobel,
ce se concentra pe fericire şi starea de bine în Franţa.
Sarkozy a sugerat că
liderii mondiali ar trebui să se oprească
să se concentreze miop pe PIB
şi să considere un nou indice,
ceea ce unii francezi numesc "indicele joie de vivre".
Îmi place.
Oportunităţi de co-branding.
Şi cu numai trei zile în urmă, acum trei zile la TED,
am participat la o transmisiune cu David Cameron,
probabil următorul prim ministru al Marii Britanii,
citând unul dintre discursurile mele favorite,
discursul poetic al lui Robert Kennedy din 1968
în care el sugera că
suntem miop concentraţi pe lucrurile greşite
şi că PIB-ul este un indice nepotrivit.
Aşa că există indicii că accentul se mută.
Am luat citatul respectiv din Robert Kennedy
şi l-am transformat într-un raport de situaţie financiară.
Este de fapt o colecţie de lucruri
pe care le-a menţionat Robert Kennedy în acel citat.
PIB-ul ia în calcul totul de la poluarea aerului
la distrugerea pădurilor noastre de sequoia.
Dar de fapt nu ia în calcul sănătatea copiilor noştri
sau integritatea oficialităţilor.
Dacă vă uitaţi la cele două coloane de aici,
nu vă dă sentimentul că e timpul să
începem să descifrăm un nou mod de a calcula,
un nou mod de a imagina
ce e important în viaţă?
(Aplauze)
Cu siguranţă Robert Kennedy a sugerat în finalul discursului său exact acest lucru.
A spus că PIB-ul "măsoară totul pe scurt,
cu excepţia a ceea ce face ca viaţa să merite trăită".
Wow.
Deci cum să facem asta?
Daţi-mi voie să spun un singur lucru pe care putem începe să-l facem
peste zece ani, cel puţin în această ţară.
De ce naiba în America
facem un recensământ în 2010.
Cheltuim 10 miliarde de dolari pe recensământ.
Şi punem 10 întrebări simple - e simplitate.
Dar toate aceste întrebări se referă la lucruri tangibile.
Sunt date demografice.
Se referă la locul în care locuieşti, cu câte persoane locuieşti
şi dacă eşti proprietarul locuinţei sau nu.
Cam asta e tot.
Nu întrebăm lucruri semnificative.
Nu punem întrebările importante.
Nu întrebăm nimic intangibil.
Abe Maslow a spus demult
ceva ce aţi mai auzit, dar nu v-aţi dat seama că e el.
El a spus "Dacă singura unealtă pe care o ai e un ciocan,
totul începe să arate ca un cui."
Am fost păcăliţi de propria noastră unealtă.
Scuzaţi expresia.
(Râsete)
Am fost păcăliţi de propria noastră unealtă.
PIB-ul a fost ciocanul.
Iar cuiul a fost
modelul de succes al erei industriale de secol XIX şi XX.
Şi cu toate acestea, 64%
din PIB-ul la nivel mondial astăzi
este în acea industrie intangibilă pe care o numim servicii,
sectorul serviciilor, cel în care activez şi eu.
Şi doar 36% este în industriile tangibile
manufactură şi agricultură.
Aşa că poate este timpul să facem rost de o cutie de scule mai mare.
Poate că este timpul să ne luăm o cutie de scule care
nu ia în calcul doar ce e uşor de numărat, lucrurile concrete din viaţă,
ci ia în calcul ceea ce preţuim mai mult,
aspectele intangibile.
Cred că sunt un CEO curios.
Am fost şi un student economist curios.
Şi am învăţat că economiştii măsoară totul
în unităţi tangibile de producţie şi consum
ca şi cum fiecare dintre aceste unităţi tangibile
ar fi exact la fel.
Nu sunt la fel.
De fapt, ca lideri, ceea ce trebuie să învăţăm
este că de fapt putem influenţa
calitatea acelei unităţi de producţie
prin crearea condiţiilor
pentru angajaţii noştri de a-şi îndeplini chemarea.
Şi de fapt, în cazul lui Vivian,
unitatea ei de producţie
nu sunt orele concrete în care lucrează.
Este contribuţia ei intangibilă
în acea oră de muncă.
Acesta este Dave Arringdale care
a fost un oaspete pe termen lung al motelului lui Vivian.
El a stat acolo de sute de ori
în ultimii 20 de ani.
Şi el este loial motelului datorită relaţiei
pe care Vivian şi colegii săi au creat-o cu el.
Ei au creat un habitat al fericirii pentru Dave.
Iar el îmi spune că el întotdeauna poate conta
pe Vivian şi pe personalul de acolo
să-l facă să se simtă ca acasă.
De ce oare
liderii şi investitorii din afaceri
destul de des nu văd legătura
dintre crearea intangibilei
fericiri a angajaţilor
şi crearea tangibilului
profit financiar al afacerii lor.
Nu trebuie să alegem între
angajaţi inspiraţi şi profituri considerabile.
Le putem avea pe amândouă.
De fapt, angajaţii inspiraţi, deseori,
contribuie la realizarea unor profituri considerabile.
Prin urmare lumea are nevoie acum
în opinia mea,
de lideri de afaceri şi oameni politici
care ştiu ce să ia în calcul.
Noi luăm în calcul cifre.
Dar ne bazăm pe oameni.
Ceea ce are valoare este
să iei cu adevărat în calcul oamenii.
Am învăţat asta de la o cameristă într-un motel
şi de la un rege.
Ce puteţi
începe să luaţi în calcul începând de azi?
Care este lucrul pe care puteţi chiar de azi să-l luaţi în calcul,
ce poate fi cu adevărat semnificativ în viaţa voastră
fie în munca sau afacerea voastra?
Vă mulţumesc foarte mult.
(Aplauze)